اوکراینا باش قرارگاهی، روسیا اوردوسونون ۲۶ مین عسگرینین اؤلدوگو، ۱۹۹ اوچاق، ۱۵۸ هلیکوپتر و ۱۱۷۰ تانکینین وورولدوغونو بیلدیردی.
اوکراینا باش قرارگاهیندان روسیا اوردوسونون ۲۴ فوریه-۱۰ می تاریخلری آراسینداکی ایتکیلری ایله باغلی وئردیگی آچیقلامادا، روسیا اوردوسونون سون ۲۴ ساعاتدا ۳۵۰ عسگرینی داها ایتیردیگی بیلدیریلدی.
آچیقلامادا، روس اوردوسونون توپلام ۲۶ مین عسگر ایتیردیگی و روسیا اوردوسونا عاید ۱۹۹ اوچاق، ۱۵۸ هلیکوپتر، ۱۱۷۰ تانک، ۲ مین ۸۰۸ زره‌لی ماشین، ۵۱۹ توپ، ۱۸۵ راکت آتار سیستمی و ۸۷ هاوا ساوونما سیستمینین وورولدوغو وورغولاندی.
روسیا گوجلرینین ۱۹۸۰ ماشین، ۱۲ گمی، یونگول سرعتلی قاییق و ۳۸۰ اینسانسیز هاوا آراجینی دا ایتیردیگی بیلدیریلن آچیقلامادا، روسلار طرفیندن آتیلان ۹۴ کروز موشکینین ده اوکراینا هاوا ساوونما بیرلیکلری طرفیندن وورولاراق یوخ ائدیلدیگی بیلدیریلدی.
روسیا ساوونما باخانلیغیندان ۲۵ مارس‌دا یاییملانان آچیقلامادا، اوکراینادا ۱۳۵۱ روس عسگرینین اؤلدوگو آچیقلاندی.
